Hannu Soikkanen
Hannu Veli Soikkanen (4. august 1930 Sippola vald – 9. mai 2020 Helsingi) oli soome ajaloolane. Hannu Soikkanen lõpetas 1953. aastal Turu Ülikooli. Litsentsiaadikraadi sai ta samas 1955. aastal ja doktorikraadi 1961. aastal. Soikkanen töötas Helsingi Ülikoolis majandus- ja sotsiaalajaloo dotsendina 1967–1976 ja sotsiaalajaloo erakorralise professorina 1976–1993. Hannu Soikkaneni põhilised uurimisteemad olid töölisliikumine, sotsiaaldemokraatia ja kohalik omavalitsus.